text: Fanø-borgmester vil i Folketinget
  28 januar 2011 kl. 08.53
  Borgmester Erik Nørreby, Fanø, går nu efter en plads i Folketinget for Venstre.
  Han satser på at blive opstillet som kandidat i Tønder.
  Vælgerforeningen har flere kandidater, men Erik Nørreby står øverst på listen.
  Erik Nørreby, 49 år, er Venstre-borgmester på Fanø. Han er født og opvokset på øen.
  Opstillingsmødet holdes 15. februar.
  